cyanic-selkie/wikianc huggingface dataset:
קינה
לאחר התנ"ך
גם בימי המשנה הייתה הקינה חלק בלתי נפרד מכל הלוויה. זאת ניתן ללמוד מדברי רבי יהודה במשנה על חובת הבעל בקבורת אשתו: "אפילו עני שבישראל, לא יפחות משני חלילים ומקוננת" ומהאמירה שאספקת חליל למת היא "דבר האבד".
דוקומנטום
היסטוריה
בתאריך 23 בינואר 2017, הודיעה חברת OpenText על רכישת פלטפורמת Documentum מחברת EMC תמורת 1.62 מיליארד דולר.
הזמן הוורוד
רקע
במחצית השנייה של שנות ה-90, שנים משמעותיות בתולדות הקהילה, שימש הזמן הוורוד כלי התקשורת העיקרי שלה. הוא ליווה מאבקים ציבוריים שונים, ביניהם המאבקים נגד ההתבטאויות הומופוביות של האישים עזר ויצמן, שהשווה בבית הספר הריאלי בין משכב זכר למשכב בהמה, וזכה בתגובה להפגנות אחדות עד שהתנצל, מאיר אריאל, שהתבטא נגד אורח החיים ההומוסקסואלי בראיון בידיעות אחרונות וזבולון המר, שמנע את שידורה של תוכנית הטלוויזיה לנוער "קלפים פתוחים" שהוקדשה לנוער חד מיני, עד ש"בג"ץ קלפים פתוחים" הביא אותו לשנות את החלטתו. כמו כן הוא ליווה את ניצחונה של הזמרת דנה אינטרנשיונל בתחרות האירוויזיון בשנת 1998 ואת מסע הבחירות של מיכל עדן, הנציגה הלסבית הראשונה במועצת עיריית תל אביב, שנבחרה למועצה בבחירות העירונית של 1998.
העיתון הקהילתי כאמצעי תקשורת אלטרנטיבי
ככל אמצעי תקשורת העיתון הקהילתי מורכב מתכנים כתובים ודימוים חזותיים, המגלמים בתוכם סמלים, מיתוסים, תפיסות וערכים בעלי תפקיד מרכזי בעיצוב זהותו, מגדרו ומיניותו של הפרט (קלנר, 2003: בתוך קניאס, 2012). צורות הפנייה הסמליות שבהן משתמשת העיתונות ההומו לסבית מושתתות על קודים תרבותיים ועל דימויים המסמנים את הנטייה החד מינית בתודעת הציבור ההומו לסבי. זאת בניגוד לרוב הדימויים בתקשורת הזרם המרכזי, המופקים על ידי הרוב הדומיננטי בחברה המורכב מגברים לבנים, הטרוסקסואלים ומכוונים אליו. כמו כן, רוב הדימויים ההומו לסביים המופיעים בתקשורת ההמונים הם בעלי אופי שלילי, מגוחך או מושחת.
שיח האיידס בעיתון הזמן הוורוד
במחצית השנייה של שנות התשעים נקט הזמן הוורוד קו אידאולוגי רדיקלי ונאבק בדימוי המאיים של האיידס תוך שימוש בשיח חזותי המציב את מצוקת הקורבנות במרכז השיח העיתונאי. בתחילת שנות האלפיים, עם חילוף עורכי הזמן הוורוד ומסירתו לאגודת הלהט"ב, חלה תפנית בשיח האיידס שדגל בשעתוק הדימוי המאיים. זאת תוך שימוש באסטרטגיה המשלבת תיאור מפורט של הוויית הסבל והחרדה של הנשאים וליוויו בדימויים חזותיים שאפיינו את הייצוג התקשורתי הדומיננטי בעת פרוץ המחלה.
מפרץ בנגל
בין הנמלים הבנגלדשיים הראשיים שבמפרץ נמצאים נמלי צ'יטגונג ומונגולה. בין הנמליים ההודיים הראשיים נמצאים נמלי מדרס, וישקפטנם, קולקטה ופודוצ'רי.
שכונת קברות
גודל המערה ומקום הכוכים
בעניין זה, נחלקו רבי שמעון ושאר החכמים, כמה צריך להיות אורכה ורוחבה של מערת קבורה רגילה. לפי חכמים, היו שתי מערות המקבילות זו מול זו, וחצר ביניהם. כל מערה הייתה בשטח של שש אמות על ארבע, בשני צידי אורך המערה שהיה שש אמות היו קוברים שישה מתים, שלושה מול שלושה, וברוחב המערה, בצד המקביל לפתחה, היו קוברים עוד שני מתים.
צבי פרייגרזון
קורות חיים
צבי פרייגרזון נפטר בכ"ה באדר תשכ"ט, במוסקבה, עקב התקף לב. על פי צוואתו, הועלה אפרו לארץ וב-22 ביוני 1970 הובא למנוחות בבית הקברות בקיבוץ שפיים. פרייגרזון חלם שנים רבות לחזור לארץ ישראל אך הדבר נבצר ממנו. משפחתו קיבלה אישור יציאה מברית המועצות לישראל רק בשנת 1971, שנתיים לאחר פטירתו.
קרחת
על אף שהשיער באדם אינו איבר חיוני, הוא משחק תפקיד מרכזי בחיים האישיים והחברתיים, והתקרחות יכולה להיתפס כאירוע בעל השלכות שליליות רבות.
תיעול ההתקרחות לעיסוק מחקרי
יש סובלים מהתקרחות שבחרו לתעל את סבלם למחקר ותרומות מדעיות בדבר מציאת תרופות יעילות יותר לטיפול בתופעה. דוגמה למדענית כזו היא הגנטיקאית דר' אנג'לה כריסטיאנו, מאוניברסיטת קולומביה הסובלת בעצמה מסוג ספציפי של התקרחות הנקרא אלופציה אראטה. דר' כריסטיאנו היא המדענית הראשונה בעולם שהצליחה להצמיח שערה בתוך צלחת פטרי.
הגורמים להתקרחות
ההורמון DHT גורם לשלב הגדילה של השערות להתקצר באופן משמעותי. מספרם של שורשי השיער אינו קטֵן, אך שלב הגדילה של השערות מתקצר כל כך עד שלא ניתן להבחין יותר בגדילת שיער.
דעות קדומות ואמונות טפלות
את נושא ההתקרחות אופף חוסר ידיעה ניכר בציבור, ואמונות שגויות רבות נפוצו במשך השנים בנוגע לגורמים להתקרחות ולקשר שלהם עם אינטליגנציה, יכולת מינית, מוצא אתני, מקצוע, מצב כלכלי ושיוך חברתי. את רוב האמונות ניתן לפטור בקלות עקב ריבוי דוגמאות נגדיות או חוסר מחקר מדעי:
אליזבת וואלאס
ביוגרפיה
וואלאס סיימה ב-1983 תואר באוניברסיטת ברגן, ועבדה כמורה במהלך ואחרי הלימודים.
קים ג'ונג-און
סבו, קים איל-סונג היה ראש משפחת קים, אשר שולטת בקוריאה הצפונית מ-1947 ועד היום (נכון ל-2023).
אייזיאה תומאס
קריירה ב-NBA
בעונת 1984/1985 סיים כמלך האסיסטים של ה-NBA עם ממוצע של 13.9 אסיסטים למשחק, לכך הוסיף 21.2 נקודות, 4.5 ריבאונדים ו-2.3 חטיפות למשחק. באותה עונה ניצח לראשונה סדרת פלייאוף כשהפיסטונס גברו בסיבוב הראשון על ניו ג'רזי נטס, אך הודחו בחצי גמר המזרח על ידי בוסטון סלטיקס. בעונת 1986/1987 הגיע עם הפיסטונס עד לשלב גמר המזרח, הפיסטונס הפסידו 3–4 בסדרה מול בוסטון סלטיקס, בסדרה שזכורה בשל חטיפת כדור של לארי בירד מהוצאת חוץ של תומאס בשניות הסיום, שהובילה לסל ניצחון של הסלטיקס במשחק החמישי. עונה לאחר מכן גברה דטרויט על בוסטון בגמר המזרח ובגמר ה-NBA התמודדה מול לוס אנג'לס לייקרס. משחק השיא שלו בסדרה היה המשחק השישי בלוס אנג'לס, על אף שסבל מנקע בקרסולו, תומאס קלע 43 נקודות במשחק מתוכם 25 ברבע השלישי, שיא NBA. לכך הוא הוסיף, 8 אסיסטים ו-6 חטיפות, על אף מאמציו דטרויט הפסידה במשחק 102–103 ולאחר מכן הפסידה 3–4 בסדרה כולה.
סכסוכים מתוקשרים וביקורת
בעת שכיהן כמאמן הניו יורק ניקס, הואשם בגרימת מריבה אלימה במשחק נגד הדנוור נאגטס בדצמבר 2006, לאחר שהורה כביכול לשחקניו לעשות עבירות לא ספורטיביות במתכוון על שחקני הקבוצה היריבה.
קים ג'ונג-און
מדיניות גרעין
תחת שלטונו המשיכה קוריאה הצפונית לפתח כלי נשק גרעיניים. בישיבת הוועד המרכזי של המפלגה שנערכה ב-31 במרץ 2013 הכריז ג'ונג-און כי קוריאה הצפונית תאמץ "אסטרטגיה חדשה, שתקדם שיקום כלכלי ובניית חימוש גרעיני בעת ובעונה אחת". לדעת מומחים אחדים, קוריאה הצפונית רואה בנשק גרעיני כלי חיוני להרתעה, ולא סביר כי תיזום מלחמה גרעינית. חוקרים אומרים גם כי המשטר רואה בנשק הגרעיני ערובה להישרדותו. בקונגרס השביעי של המפלגה, הראשון מזה 36 שנים, הכריז קים כי קוריאה הצפונית "לא תשתמש בנשק גרעיני, אלא אם כוחות עוינים ישתמשו בו כדי לפלוש לריבונותנו". עם זאת, לא אחת איימה קוריאה הצפונית לשגר 'התקפה גרעינית מקדימה' אם תותקף בידי ארצות הברית. בדצמבר 2015 הכריז קים כי משפחתו "הפכה את קוריאה הצפונית למעצמה גרעינית, שבכוחה לפוצץ פצצות אטום ופצצות מימן תוך הסתמכות עצמית, על מנת להגן על כבוד האומה וריבונותה".
רדיפות והוצאות להורג
ככל הדיווחים על קוריאה הצפונית, גם הדיווחים על הרדיפות וההוצאות להורג בה קשים לאימות. במאי 2016 הופתעו חוקרים לגלות כי הגנרל רי יונג-גיל, שדווח כי הוצא להורג חודשים אחדים קודם לכן, עודנו חי.
פאול הינדמית
המוזיקה של הינדמית
היצירה הפופולרית ביותר של הינדמית, הן בהקלטה והן באולם הקונצרטים, היא מן הסתם "מטאמורפוזות סימפוניות על נושאים של קרל מריה פון ובר", שנכתבה בשנת 1943. היא לוקחת מלודיות מיצירות שונות של ובר, בעיקר דואטים לפסנתר, אך גם מלודיה מתוך הפתיחה למוזיקה התוכניתית שלו ל"טוראנדוט", ומשנה ומעבדת אותן כך שכל פרק מבוסס על נושא אחד.
משה כהן-אליה
מחקריו
במחקרים שפרסם ביחד עם ד"ר יואב המר, בזמן שהותו במכון ספרא לאתיקה באוניברסיטת הרווארד, הוא טען כי אף על פי ששתדלנות עשויה לקדם את ההליך הדמוקרטי ולעודד השתתפות אזרחית בקבלת החלטות פוליטיות, השתדלנות התאגידית מעוררת חששות לפגיעה בתקינות ההליך הדמוקרטי, שכן היא מעוותת את סדר היום הפוליטי. כהן אליה והמר טענו כי השתדלנים מצליחים לעוות את ההליך הדמוקרטי במיוחד בתחומי נישה כמו שוק ההון או הביטוח, שלחברי הכנסת ולציבור הרחב אין עניין גדול בו ואין הבנה עמוקה. כדי להתמודד עם בעיה זו, הציעו הכותבים לחייב את כל השתדלנים להעלות לאתר אינטרנט כל חומר כתוב שהם מעבירים לחברי הכנסת. כך ניתן יהיה להקטין עלויות פיקוח ולעודד שתדלנות מתחרה מצד יריבים כלכליים ולהקטין את הסכנה לעושק הציבור. חברת הכנסת שלי יחימוביץ', הגישה הצעת חוק המבוססת על רעיון זה לכנסת.
בית גוברין (עיר קדומה)
היסטוריה
עם תחילתה של התקופה הביזנטית (324 עד 638) מעמדה של אלאותרופוליס נעשה חשוב עוד יותר, והיא שלטה על שטחים נרחבים - מבקעת באר שבע ועד עמק האלה בצפון, ומים המלח במזרח עד מישור החוף במערב. בעיר הוקמו כנסיות ומנזרים, והיא אף מופיעה במפת מידבא כעיר גדולה מוקפת חומה, ובה מבני ציבור ומספר כנסיות.
ארז אהרוני
ביוגרפיה
אהרוני גדל בשכונת רמת חן ברמת גן, ולמד בבית הספר התיכון "עירוני ט'" בתל אביב, במגמה הריאלית. כנער הדריך בצופים ועסק בספורט. התגייס לחיל האוויר, וסיים קורס טיס במגמת קרב בשנת 1978. בהמשך, שרת בטייסת 131 (טייסת ההרקולסים) והשתתף בטיסות ובמבצעים שונים, כגון העלאת יהודי אתיופיה (מבצע משה ומבצע שלמה).
טרבור רייבין
"יס"
הסינגל "Cinema" שגם אותו כתב והפיק רבין זיכה את הלהקה בשנת 1985 בפרס גראמי בקטגוריית הופעת הרוק האינסטרומנטלית, פרס גראמי היה ליחיד בתולדות הלהקה. רבין כמעט והחמיץ את סיבוב ההופעות לאלבום לאחר שנפצע בבריכה בבית המלון בו שהה.
בשנת 1987 הוציאה להקת יס את אלבומה ה-12 במספר "Big Generator". האלבום זכה להצלחה כלכלית יחסית, אך מלבד סינגלים בודדים שזכו להצלחה אותם שר רבין כסולן ראשי, האלבום לא התקרב לשחזר את הצלחת האלבום הקודם. חוסר הצלחת האלבום יוחס בעיקר לחילוקי הדעות שהתגלו בין חברי הלהקה, בין היתר גם בין רבין עצמו והסולן הראשי אנדרסון, חילוקי דעות שגרמו בסופו של דבר לעזיבתו של אנדרסון לאחר סיבוב ההופעות של האלבום.
הלחנת פסקולים
בשנת 2000 היה רבין אחראי על פסקול דרמת הספורט "לזכור את הטיטאנים" וסרטי הפעולה "עקיצה ב-60 שניות ו"היום השישי". ב-2001 הלחין רבין את הפסקול של מותחן הפעולה העתידני "האחד" ושל הדרמה המוזיקלית "רוק סטאר". ב-2002 הלחין את פסקול קומדיית הפעולה "באד קומפני" ו"לא דופקות חשבון". ב-2003 הלחין את הפסקולים של קומדיות הפעולה "בחורים רעים 2" ו"קנגורו ג'ק". ב-2004 יצר רבין את פסקול שובר הקופות "אוצר לאומי", סרט האימה "מגרש השדים: ההתחלה" וסרט המרוצים "מהיר ללא גבולות". ב-2005 הלחין את פסקול סרט המלחמה "שחרור בעורף האויב" ודרמת הספורט "המאמן קרטר".
חיים אישיים
רבין נשי לשלי מיי ואב לילד אחד ראיין, שמשמש כמתופף בלהקת האינדי רוק "Grouplove ".
עברי לידר
עברי לידר (נולד ב-10 בפברואר 1974) הוא זמר-יוצר, מלחין פזמונאי וצלם ישראלי, זוכה פרס אקו"ם, פרס עמ"י ופרס אופיר. שימש כשופט בשלוש עונותיה הראשונות של "אקס פקטור ישראל", ומשמש כשופט ב"דה וויס ישראל" מאז עונתה החמישית.
ביוגרפיה
כנער ניגן לידר בלהקות שונות, האחרונה והבולטת בהן הייתה "כך עושות כולן". "כך עושות כולן" הופיעו כמה פעמים במועדון רוקסן ואף ניהלו מגעים להוצאת אלבום בכורה, אך אלה לא צלחו.
נסים גיני
תולדות חייו
גיני היה צעיר הנופלים במלחמות ישראל ככלל ובמלחמת העצמאות בפרט, שבמהלכה ולקראתה גויסו מאות נערים בני 12 ומעלה לפעילות צבאית בארגון "ההגנה", במסגרת הגדנ"ע ובמסגרות אחרות.
עברי לידר
לאחר שנת 2003
בשנת 2004 הלחין לידר את הפסקול השני שלו, שוב לסרט של איתן פוקס, "ללכת על המים". באותה שנה זכה בפרס אופיר בקטגוריית "המלחין הטוב ביותר" על הפסקול. עבור הסרט הקליט לידר יחד עם ריטה חידוש לשירם של צמד העופרים "סינדרלה רוקפלה". באותה שנה הפיק מוזיקלית יחד עם גלעד שמואלי את אלבום הבכורה של גלעד שגב, "עכשיו טוב". לאלבומה של שרית חדד "חגיגה", שיצא באותה שנה, כתב לידר את מילות השיר "בחום של תל אביב", שהיה אחד הלהיטים הגדולים של האלבום. לאלבומה של רוני דואני "לא עוצרת" (2005) כתב והלחין את השיר "אדוני".
ביולי 2011 השיק לידר, יחד עם ג'וני גולדשטיין ואנשים נוספים, את הפרויקט המוזיקלי TYP. ההרכב מתמודד על הזכות לייצג את ישראל בטקס ה-EMA בקטגוריית Best European Act. ב-5 בינואר 2012 הוחתם הפרויקט על חוזה בינלאומי עם חברת הענק יוניברסל תחת חברת הבת הצרפתית שלה, פולידור. החוזה כולל הפצה עולמית של האלבום של הצמד, הקלטת והפצת שלושה אלבומים נוספים וסיבוב הופעות בינלאומי.
בסוף שנת 2017 הוציא לידר סינגל בשם "מוגזם" שקדמו לו פרומואים רבים. בקליפ הנלווה לשיר נראה לידר רוקד, לראשונה בקריירה, לצד אחיו הבכור, עמיאל, המשמש ככוריאוגרף בניו יורק.
עמק קדישה
עמק קדישה (ערבית: وادي قاديشا - "ואדי קאדישא") שוכן בנפת בשרי ונפת זע'רתא שבמחוז צפון לבנון. בלב העמק נקיק עמוק שנחצב על ידי נהר קדישה, הידוע באזור טריפולי כנהר אבו עלי. משמעות המילה קדישה בארמית היא "קדוש", והעמק (המכונה לעיתים העמק הקדוש) היה משכנן של מספר קהילות נזירים נוצריות. הקהילות הנוצריות הראשונות התיישבו במקום ככל הנראה כבר במאה ה-10, בברחם מעמק העאסי בעקבות רדיפות השלטון הביזנטי שהאשים אותם בתמיכה בדוקטרינה המונותיאוליטית.
היסטוריה
לאחר תום מסעות הצלב החלו הסולטאנים הממלוכים ביברס וקלאון להוביל קרבות כנגד המרונים המקומיים ב-1268 וב-1283. למרות המתקפות הממלוכיות מנזר דיר קנובין הפך למקום המושב של הפטריארכיה המרונית במהלך המאה ה-15, ונותר במעמד זה במשך חמש מאות שנים. המוניטין של הנזירים המרונים כאנשים אדוקים מבחינה דתית הך לנחלת הכלל במאה ה-17, וכתוצאה מכך אנשי רוח ודת רבים מאירופה ביקרו בעמק ואף התיישבו בו.
ארז הלבנון מתואר במקורות עתיקים העוסקים בבוטניקה כאחד העצים הזקנים ביותר בעולם. העץ נחשב למשובח על ידי בני ישראל שהתיישבו בארץ, והם השתמשו בו כאחד מחומרי הבנייה של בית המקדש הראשון ובית המקדש השני בירושלים. ארץ הלבנון מוזכר בתנ"ך כשבעים פעמים, והוא אף מופיע בעלילות גילגמש. לפי מקורות שונים יערות הארז החלו להיעלם במאה ה-6, בתקופת שלטונו של יוסטיניאנוס הראשון.
אוטו הראשון, רוזן הסן
ביוגרפיה
בשנת 1308 מת אביו, ואוטו ירש את הסן העילית, "הארץ על הוואהן", אשר כללה את מרבורג, גיסן, גרינברג ואלספלד, בעוד שאחיו יוהאן, רוזן הסן ירש את הסן התחתית. בשנת 1311 מת אחיו יוהאן, ואוטו ירש גם את הסן התחתית, אשר כללה את אזור פולדה, אדר, שוואלם, ורה, המורדות הגבוהים של הווזר, עם הערים קאסל, הומברג, מלזונגן, ורוטנבורג.
קורקינט ממונע
השפעה על הסביבה
במחקר עלה שאמצעי התחבורה המזהם ביותר מבין אלו שנבדקו הוא המכונית, ואחריו קורקינטים להשכרה ואופניים להשכרה. לאחר מכן המזהמים ביותר הם קורקינטים בבעלות פרטית, ועדיפים על כל אלו נמצאו בהתאמה אוטובוסים עם נסועה גבוהה, אופניים חשמליים בבעלות פרטית, אופניים רגילים, והליכה ברגל.
חוקיות ובטיחות בישראל
משרד התחבורה החרים מדי פעם קורקינטים ממונעים האסורים לשימוש בישראל, אולם הקורקינטים הממונעים שהוחרמו נמכרו במכרזים לכל המרבה במחיר ללא הסדרה חוקית. בית המשפט העליון הביע תמיהה על מדיניות זאת בספטמבר 2010 ודרש להפסיקה לאלתר.
La Luna
סיבוב הופעות
ב-20 באוגוסט 2000, יצאה שרה ברייטמן לסיבוב ההופעות העולמי השני שלה, "La Luna World Tour", הנתמך על גבי האלבום. ההופעה הראשונה במסגרתו התקיימה בפארק איביראפוארה, שבסאו פאולו, ברזיל. את סיבוב ההופעות סיימה ברייטמן בהופעה שהתקיימה באלברט הול, שבלונדון, בריטניה. "La Luna World Tour" זכה להצלחה חסרת תקדים, כאשר נכחו בו למעלה מחצי מיליון אנשים.
הווארד אשמן
קריירה
לאחר שסיים ללמוד באוניברסיטת אינדיאנה בשנת 1974, עבר אשמן לגור בניו יורק ועבד כעורך בGrosset & Dunlap (חברה בת של "ברטלסמן"). שני המחזות הראשונים שלו; Cause Maggie's Afraid of the Dark ו-Dreamstuff לא זכו לאהדת הקהל וקבלו בקורות מעורבות. מחזו The Confirmation הופק ב-1977 בתיאטרון פרינסטון מקארטר בכיכובו של הרשל ברנרדי. בשנת 1977 הפך לבמאי האמנותי בתיאטרון WPA בניו יורק. אשמן עבד לראשונה עם אלן מנקן בשנת 1979 במחזמר "יברך אותך אלוהים אדון רוזווטר", המבוסס על ספר בעל שם זהה. נוסף על כך, שיתפו פעולה במחזמר "חנות קטנה ומטריפה", כאשר אשמן שימש כבמאי, פזמונאי וליבריתן, מחזמר אשר זיכה אותו במספר פרסים.
ליאו קופר
קורות חיים
בשנת 1952 חזר קופר לדרום אפריקה ושימש כראש החוג לסוציולוגיה באוניברסיטת נטל (University of Natal) בדרום אפריקה. היה פעיל פוליטי והפך ליו"ר סניף נטל של המפלגה הליברלית. הוא פרסם שני ספרים ובהם מחקרים על החברה בדרום אפריקה, אשר צונזרו על ידי הממשל. עקב התנגדותו למשטר האפרטהייד בדרום אפריקה, עזב את המדינה. בשנת 1961 הצטרף למחלקה לסוציולוגיה באוניברסיטת קליפורניה בלוס אנג'לס, שם המשיך עד לפרישתו בשנת 1977. במשך מספר שנים שימש כמנהל המרכז ללימודים אפריקאיים באוניברסיטה.
עמיקם לוי
עמיקם לוי (נולד ב-19 בספטמבר 1955) הוא שחקן ובדרן ישראלי.
ביוגרפיה
בין השנים 1992–1996 שיחק בסדרה "עניין של זמן" בטלוויזיה החינוכית בתור המורה להיסטוריה מנשה גבאי. בשנת 1993 התארח באחד מפרקי הסדרה "קופיקו" והשתתף בסרט "הירושה" בבימויו של אמנון רובינשטיין.
בשנת 2005 בסדרה ההומוריסטית "בצפר" בערוץ ניקלודאון. בשנים 2006–2007 שיחק בעונות השלישית והרביעית של הטלנובלה "השיר שלנו" ב-yes בתור במאי הומוסקסואל של להקה צבאית. בשנת 2010 לוי העלה את הצגת היחיד "אבאדי", המבוססת על חייו ונכתבה יחד עם רות דייכס. בשנת 2011 השתתף בתפקיד אורח בקומדיית המצבים "החברים של נאור". באותה שנה שיחק בתפקיד אורח בסיטקום "החיים זה לא הכל", בתפקיד סטפן, חבר של דוריס.
סרקומה על שם יואינג
סרקומה על שם יואינג הוא סוג של סרטן המופיע בעצם או ברקמות הרכות. המוקדים הראשוניים הנפוצים בו מופיע הגידול הם הרגליים, האגן ובית החזה. ב-25% מהמקרים הסרטן כבר גרורתי בעת האבחון. האבחנה מתרחשת בדרך כלל לאחר הופעת תלונות, כשהשכיחות - הופעת גוש, כאבים, תפקוד לקוי של הגפה, שבר פתולוגי ופקקת ורידים. התסמינים משתנים בהתאם למיקום הגידול ולשלב בו הוא נמצא. הטיפול כולל בדרך כלל ניתוח, כימותרפיה, הקרנות ולעיתים נדירות גם השתלת מח עצם. סדר הטיפולים ומישכם משתנה ממטופל למטופל.
הסכסוך הקפריסאי
הסכסוך הבין-עדתי בין קפריסאים יוונים לטורקים הגיע לשיאו בשנת 1974, אז הצהיר מנהיג הקפריסאים היוונים על כוונתו להתאחד מדינית עם יוון, מה שהביא לתגובה טורקית צבאית חריפה שפלשה אל האי תחת תירוץ של הגנה על המיעוט המוסלמי, וכבשה את חציו הצפוני של האי קפריסין - מלחמה שגבתה כאלפיים הרוגים. בתום המלחמה חולק האי למעשה לשניים - החצי הדרומי בעל אכלוסיה נוצרית דוברת יוונית והחצי הצפוני, הכבוש בידי צבא טורקיה, עם אוכלוסייה מוסלמית דוברת טורקית. כמעט כל המוסלמים נאלצו לעזוב את החצי הדרומי של האי, וכך גם כמעט כל הנוצרים שעזבו את החצי הצפוני, בתהליך של חילוף אוכלוסייה. מאז הכיבוש הטורקי נעשו ניסיונות רבים להגיע לאיחוד האי או לפתרון קבע אחר, אך ללא הצלחה בתהליך שלום זה, שידע עליות ומורדות.
הרולד מקמייקל
הרולד מקמייקל (באנגלית: Harold MacMichael; 15 באוקטובר 1882 – 19 בספטמבר 1969) היה הנציב העליון הבריטי החמישי שמונה על ארץ ישראל.
התזמורת הפילהרמונית הסלובקית
התזמורת, שנוסדה בשנת 1949, יושבת מאז שנות ה-50' בבניין ה"בארוק רדוטה", שנבנה בשנת 1773, בבירה ברטיסלאבה. מלבד קונצרטים עונתיים, התזמורת מופיעה באופן קבוע גם בפסטיבלי מוזיקה ברחבי אירופה ויוצאת לסיורים בינלאומיים בקפריסין, טורקיה, יפן וארצות הברית.
התזמורת הוציאה מספר רב של הקלטות, בייחוד עם חברת נאקסוס, והקלטותיה אלה זיכו אותה בשבחי הביקורת.
מיסטיקה
מיסטיקה בדתות ואמונות
שאיפתו של המיסטיקן היא לרוב להביא את נפשו לאיחוד עם ישות רוחנית הקיימת בעולם שמעבר (אל או העולמות העליונים).
והאקן דאדריאן
ביוגרפיה
באוגוסט 2002, מינה רוזן, פרופסור לתולדות יהודי האימפריה העות'מאנית, פרסמה בגיליון 10 של כתב העת "היסטוריה" של החברה ההיסטורית הישראלית מאמר ארוך בשם "ארמניה, ארמניה", העוסק בשני ספרים שנכתבו על היבטים של "הרג המוני" של הארמנים, אחד מהם הוא ספרו של דאדריאן, "תולדות רצח העם הארמני: סכסוך אתני מהבלקן דרך אנטוליה ועד הקווקז" (1995). המאמר עורר תגובות רבות שגררו הצהרה מטעם המערכת. בגיליון שלאחריו, ביולי 2003, פרסם דאדריאן מאמר תגובה בשם "ארמניה, ארמניה". זו הייתה הפעם הראשונה שביטאון מדעי בישראל עסק בהרחבה ברצח העם הארמני.
צום מיצים
סיבות לצום
עם הסיבות לצום מיצים נמנות רצון לאבד משקל וניסיון להיגמל מהתמכרות כלשהי כגון עישון, אכילת יתר או שתיית קפה. יש המשתמשים בצום מיצים כדרך רפואה אלטרנטיבית לטיפול בכאב, בסרטן, בדיכאון, בדלקת מפרקים, בזיהום קשה, במחלות אוטואימוניות ועוד.
שיטות
הצום לרוב אורך בין 3 ימים לשבוע, ויש המבצעים תהליך זה מספר פעמים בשנה. יש המבצעים את הצום במסגרת חופשה בספא, לעיתים בארץ אחרת, כגון תאילנד.
ספרטק-ולדיקווקז
אצטדיון הקבוצה
מגרש הבית של הקבוצה היה האצטדיון הרפובליקני "ספרטק" הנחשב לאחד מאצטדיוני הכדורגל הגדולים ביותר בדרום רוסיה שנבנה בשנת 1962 ובו תכולה של 32,464 מושבים.
רחל טלשיר
ביוגרפיה
ב-1985 התחתנה עם יוני סער (בעלי "פרומרקט" - חברת פרסום וקידום מכירות), במהלך השנים נולדו להם ארבעה ילדים, בהם השחקן יהלי סער.
המחלה ההיא
הספר מבוסס על טור בשם "המחלה ההיא" שכתבה טלשיר על מחלת הסרטן ממנה החלימה, הטור התפרסם מדי יום במשך חודש בעיתון "הארץ" ותיאר את היציאה מן הגטו השמור לבריאים בלבד אל העולם האמיתי שבו חולי ובריאות נחווים בכפיפה אחת.
מושלם
מותחן פסיכולוגי שבמרכזו גבר שיוצא למסע כפוי מהוויה של אושר מדומה אל חיים שבהם האושר תלוי בכאב ובצער.
עיסוקה בטבעונות וקיימות
ב-2005 החלה לכתוב טור אישי שבועי בשם "לאכול או לא לאכול" בעיתון "הארץ" בנושא אכילה נכונה. הטור מתייחס למגוון נושאים שנמצאים בלב המגמה הירוקה, כגון תרבות הצריכה, האופן שבו האדם הורס את הטבע והקשר בין בריאות האדם לבריאות כדור-הארץ. מהטור הזה נולד טור שבועי נוסף בשנת 2008 ששמו "סוכנת ירוקה", שעסק במגמה הירוקה בהקשרים שמחוץ לאוכל וראה אור ב"הארץ" במשך שנתיים.
היא ממשיכה לכתוב על נושאים אלו גם היום (נכון לפברואר 2021).
הלה רופאייזן-שיפר
תקופת מלחמת העולם השנייה
תנאי החיים בגטו היו קשים. 25 חברי תנועה חלקו דירה אחת. רובם עסקו בעבודה חינוכית. תפקידן של הנשים היה לעבוד במשק בית. עם סיום יום העבודה ולאחר שעות העוצר, נהגו ללמוד בקבוצות, לשיר יחד, ובערבי שישי לקיים קבלת שבת. היא ניהלה את הבית והייתה אחראית על הטיפול בחולי הטיפוס, ויצרה לשם כך קשר עם גורמים חיצוניים כדי להשיג סיוע רפואי. לאחר מותו של דניאל לוסיק, רכז הקבוצה, קיבלה על עצמה את ההנהגה במקומו. עם הגירוש הגדול בגטו ורשה ביולי 1942, השתתפה, כנציגת תנועת עקיבא בישיבת מרכז 'החלוץ', בה הוחלט להקים את הארגון היהודי הלוחם (אי"ל) ועל פעילות ליצירת מודעות בגטו לנעשה במחנה ההשמדה טרבלינקה. במסגרת פעילות זו השתתפה בהפצת כרוזים, וזאת כנגד דעת רבים שחששו שהתקוממות תמיט אסון על יושבי הגטו. שלוש קשריות בעלות חזות ארית, הלה שיפר, מניה מינצ'אלס והנקה בלס, הופקדו על הקשר בין מחתרת גטו ורשה ומחתרת גטו קרקוב. נסיעותיה בין שתי הערים כללו משימות ליווי של צעירים שיצאו ליערות להילחם, העברת כספים ותעודות מזויפות והברחת כלי נשק ותחמושת על גופה. משימות אלו נחשבו כמסוכנות, שכן היה עליה להשתמש בתעודות מזויפות ולהתמודד עם ביקורת ובדיקות של הגרמנים.
ממקום המסתור בצד הארי מצאה מחסה במבנה בית חרושת לצלולויד, יחד עם לוחמים נוספים, בהם טוסיה אלטמן. בסוף מאי 1943 עברה למקום מחבוא בפרבר של ורשה עם חברותיה שרה בידרמן ושושנה לנגר. באחד הימים יצאה שושנה לנגר מהדירה, ונורתה. ב-13 ביולי 1943 נתפסה שיפר, וגורשה יחד עם שרה בידרמן למחנה ברגן-בלזן בגרמניה. גם שם הצטרפה להתארגנות התנועה החלוצית לפעילות במחנה.
חיים בלוך
קורות חיים
במלחמת העולם הראשונה שימש כרב צבאי בצבא האוסטרו-הונגרי, ולאחריה שב לווינה.
בשנים 1918–1920 שימש כראש הקהילה היהודית של ליזינג (Liesing, כיום חלק מוינה).
אינר טמפל
אינר טמפל (באנגלית: Inner Temple - המקדש הפנימי) הוא אחת מארבע אכסניות המשפט סביב בתי המשפט המלכותיים בלונדון שבאנגליה. אכסניות המשפט הן בתי הספר למשפטים ולשכות עורכי הדין של הבריסטרים של לונדון.
המרכז הרפואי ע"ש חיים שיבא – תל השומר
הפעילות במתחם המרכז הרפואי
במרכז הרפואי קיימות 11 מחלקות, אשר רבות מהן שוכנות בבניינים משלהן. בקמפוס המרכז הרפואי פועלים מתקני שירותים לטובת העובדים במרכז הרפואי והבאים בשעריו: שני מרכזי קניות, חניון בן שמונה קומות, 4 בתי מלון, 3 בנקים, 7 מסעדות, 4 בתי כנסת, תחנת דלק ואף מתקן לרחיצת מכוניות. בשנת 1987 הוקם ליד מגדל האשפוז מרכז של בנק הדם של מד"א, אשר עבר למקום מבניין ישן ברחוב שבטי ישראל ביפו, בנק הדם המרכזי שכן בשיבא עד שעבר במאי 2022 לקריית מד"א שברמלה.
בשטח המרכז הרפואי פועלים גם ארגונים שונים בהם מסר – המרכז הארצי לסימולציה רפואית ומרכז פעילות של "אשל – האגודה לתכנון ולפיתוח שירותים למען הזקן בישראל".
תוכניות עתידיות
בשנים הבאות מתוכנן להעביר את כל יחידות השיקום הנמצאות מחוץ לשטח בית החולים, במתחם מחנה דורי, אל תוך בית החולים השיקומי. זאת מתוך מטרה להפשיר את הקרקע לבניית שכונת מגורים חדשה. כמו כן מתוכנן להעביר את כל יחידות הגריאטריה אל תוך בניין בית החולים הגריאטרי.
פאראד (הונגריה)
יהודי פאראד
המצבות היהודיות העתיקות בבית העלמין של הכפר מעידות על כך שיהודים התגוררו במקום כבר במאה ה-17. בשנת 1831 ישבו בפאראד 146 יהודים.
הופעת פול מקרטני בתל אביב
ההכנות לאירוע
ציוד רב הובל במיוחד מבריטניה בשני מטוסים מיוחדים. בימת הענק שהוקמה לקראת האירוע כללה שני מסכי LCD אנכיים עצומים משני צדי הבמה, ומסך ענק נוסף (שקוף למחצה) בחלק האחורי של הבמה. ניבנו שני יציעים עבור מקומות ישיבה מסומנים במרחק של כ-120 מטר משני צידי הבימה, בזווית ראייה של כ-45° מימין ומשמאל ביחס לשולי הבמה. ניבנו עוד שני יציעים קטנים יותר עבור מקומות ישיבה "VIP" במרחק של כ-70 מטר, בזווית ראייה חדה יותר של כ-27° מימין ומשמאל ביחס לשולי הבמה.
מהלך ההופעה
ההופעה נמשכה כשעתיים ורבע, וזכתה לתשבחות רבות על איכותה. מקרטני השמיע את להיטיו הידועים מתקופות שונות בחייו. רוב השירים היו של הביטלס, והם עוררו את עיקר ההתרגשות בקהל. מקרטני השמיע אף שירים של להקת Wings ושירים מאוחרים יותר שלו. במהלך ההופעה ניגן מקרטני על כלי נגינה שונים - גיטרת הבס המפורסמת שהפכה לסימן ההיכר שלו, גיטרה חשמלית, גיטרה אקוסטית, פסנתר, מנדולינה ואף יוקולילי. להצלחת ההופעה תרמה גם אישיותו של מקרטני, שהרבה להודות לקהל ולהשמיע משפטים בעברית (כגון "שנה טובה"), ואף מעט בערבית ("رمضان ﻛﺮﻳﻢ", ברכה לרגל חודש הרמדאן). הציוד הטכני - מסכי הענק שכמותם לא נראו קודם בישראל ואיכות הקול הוסיפו אף הם להצלחת המופע.
חברי להקת הליווי היו:
ביקורת
ביקורת נשמעה אף על התקשורת הישראלית, ש"ניפחה" את האירוע מעבר לחשיבותו.
Mixed Spice
Mixed Spice (מילולית: תבלין מעורב), מכונה לעיתים אף "פודינג ספייס" (באנגלית: pudding spice) היא תערובת תבלינים מתוקים בריטית, הדומה לתערובת התבלינים ההודית גאראם מסאלה. השימוש בתערובת זו הוא בדרך כלל לתיבול פירות או מאכלים מתוקים.
ג'ון פרימונט
מסע החקר השלישי
ב-1 ביוני 1845, פרימונט ו-55 אנשים יצאו מסנט לואיס למסע חקר שלישי, כדי לאתר את מקורותיו של נהר ארקנסו, ממזרח להרי הרוקי. אולם לאחר שהגיעו לנהר, פרימונט החליט לפנות לקליפורניה. בתחילת 1846 המשלחת הגיעה לעמק סקרמנטו, ופרימונט עורר את רגשותיהם הלאומיים של המתיישבים שם. הוא הבטיח שבכל מלחמה עם מקסיקו, יגן על המתיישבים. הוא כמעט החל בקרב עם המקסיקנים. פרימונט חזר לאורגון.
תגובה לאיום הקונפדרציה
לאחר מכן, החליט פרימונט לתקוף. הוא ידע שצריך להשתלט על נהר מיסיסיפי, והחליט להילחם מול צבא הקונפדרציה. בנקודת מפנה, ב-27 באוגוסט 1861, פרימונט פקד על גרנט לתקוף וללכוד את ממפיס, ויקסבורג וניו אורלינס, כדי להגן על מיזורי ועל אילינוי. ב-30 באוגוסט, גרנט הוביל את ההתקפה על מיסיסיפי בתמיכת פרימונט. גרנט לכד את קנטקי ללא קרב, וקנטקי החליטה לא לפרוש מהאיחוד.
ההרים (1862)
במרץ 1862, פיקד פרימונט על ההרים בווירג'יניה, בטנסי ובקנטקי. בתחילת יוני 1862, רדף אחרי כוחות קונפדרציה במשך שמונה ימים, והתחיל מולם קרב ב-8 ביוני. פרימונט נאלץ לסגת לאחר שכוחות הקונפדרציה ניצחו.
המפלגה הדמוקרטית של יפן
עשור ראשון
בבחירות הכלליות של 2003 קיבלה המפלגה הדמוקרטית 177 מתוך 480 המושבים בבית. אף על פי שעדיין נותרה המפלגה באופוזיציה, בבחירות אלה היא הראתה את כוחה הפוליטי. קאן התפטר ב-2004 בעקבות פרסום שערורייה בה היה מעורב, ואת מקומו תפס קצויה אוקאדה.
2009-היום
הטויאמה הודיע על התפטרותו ב-2 ביוני 2010 בכנס של המפלגה. לאחר אירוע התקיפה של כלי שיט צפון-קוריאני על כלי שיט דרום-קוריאני ב-28 במאי, חתם הטויאמה על הסכם עם נשיא ארצות הברית ברק אובמה בו אישר את המשך פעילותו של בסיס חיל הנחתים באוקינאווה, ובעקבות זאת ספג ביקורת.
פליקס בלוך
קורות חייו
עבודת המחקר שלו הייתה בחלקה על מכניקת הקוונטים של אלקטרונים בגבישים ובחלקה על גילוי תיאורית ההולכה במתכות. בתקופה זו הייתה לבלוך ההזדמנות לעבוד עם כמה מחשובי הפיזיקאים כמו וולפגנג פאולי, ורנר הייזנברג, נילס בוהר ואנריקו פרמי. בלוך החל לעבוד כמרצה באוניברסיטת לייפציג.
עם עליית הנאצים לשלטון בשנת 1933, עזב בלוך את גרמניה ועבר לארצות הברית שם החל לעבוד באוניברסיטת סטנפורד שבקליפורניה.
מאוחר יותר, ההשראה הגרעינית הפכה שימושית בקביעת ההרכב והמבנה של מולקולות, והפכה לשימושית באבחון הרפואי בבתי החולים.
בלוך נפטר בשווייץ בספטמבר 1983.
מוניקה פוטר
ביוגרפיה
פוטר נולדה בשם מוניקה גרג ברוקו ב-30 ביוני 1971, בקליבלנד, אוהיו, לננסי ופול ברוקו. אמה הייתה מזכירה בבית חולים, ואביה המציא את השעווה הראשונה לרכבים שחסינה בפני להבות. לפוטר יש שלוש אחיות (קרי, ג'סיקה ובריג'יט). סבה וסבתה מצד אמה היו מהגרים אירים, והיא גדלה וחונכה כקתולית. כילדה, פוטר רצה להיות נזירה. אביה של פוטר נפטר בשנת 2002 ממחלת לב וכלי דם.
קריירה
בשנת 2017 החלה לשחק בסדרת הדרמה "חוכמת ההמונים" ברשת CBS, לצידם של ג'רמי פיבן ונטליה טנה, על פי תסריט של הסופרים הישראלים דרור משעני ושירה חדד. בנובמבר 2017 בוטלה הסדרה לאחר עונה אחת בשל רייטינג נמוך.
בשנים 2019–2021 ביצעה מספר הופעות אורח בתור כריסטינה לוקין בסדרת הדרמה המשפטית "גוליית" בשירות הזרמת המדיה פריים וידאו.
קרן בירד
קרן טרייד
קרן טרייד (מאנגלית: TRIDE, ראשי תיבות של "Trilateral Industrial Development") נוסדה ב-1996 במשותף על ידי ממשלות ארצות הברית, ישראל וירדן. הקרן, שנוסדה בעקבות הסכם השלום בין ישראל לירדן, מנוהלת על ידי קרן בירד, ומטרתה לעודד ולקדם שיתופי פעולה בין חברות ישראליות ירדניות ואמריקניות.
דינה פורת
מעבר לגשמי: פרשת חייו של אבא קובנר
ספר זה יצא לאור בשנת 2000. זוהי ביוגרפיה של חתן פרס ישראל הסופר והמשורר אבא קובנר (1918–1987). קובנר היה משורר, פרטיזן ואדם מרכזי בתקופת השואה ובחייה של המדינה. הוא גדל בוילנה שבין שתי המלחמות, עיר שבה חייה קהילה יהודית תוססת שפיתחה תרבות עשירה, למד שם בגימנסיה העברית ונעשה חבר בקן השומר הצעיר ועם זמן הפך לראש הקן; שהה בה תחת השלטון הסובייטי שסיפח את ליטא בתחילת מלחמת העולם השנייה, ותנועתו הפכה לתנועת מחתרת; כאשר פלשו הגרמנים והחלו האקציות התחבאו קובנר וכמה מחבריו במנזר סמוך לעיר, ושם כתב קובנר את הכרוז הידוע הקורא להתגונן ולא ללכת כצאן לטבח. לקראת סוף 1941 חזר לגטו שהוקם בינתיים בווילנה והיה ממקימי המחתרת בגטו וממפקדיה. בקיץ 1943, בזמן חיסול הגטו, לאחר שמפקדה הסגיר עצמו לגרמנים, יצאה המחתרת ליער, ושם פיקד קובנר על גדודי פרטיזנים יהודיים. עם תום המלחמה, ולאחר כישלונותיהם של הניסיונות להקים מחדש חיים יהודיים בווילנה, יצא קובנר דרומה ופתח בכך את קו "הבריחה" - היציאה מאירופה – הראשון. לאחר שהגיע אל הבריגדה היהודית בצפון איטליה בראש למעלה מאלף ניצולים פתח בניסיונות לנקום בגרמנים.
בריאן מרפי (שחקן)
חיים אישיים
ב-1957 התחתן מרפי עם קרול מ. גיבסון, ממנה התגרש. אשתו השנייה היא השחקנית לינדה ריגן. נכדו, המחזאי מרטין מרפי, כתב את המחזה "Manor" שהוצג בתיאטרון טריסטן בייטס בקובנט גרדן בשנת 2010.
אלפרד ברינקמן
קריירה
במהלך מלחמת העולם השנייה, כאשר ארהרדט פוסט היה נשיא התאחדות השחמט הגרמנית, ברינקמן הגיע למקום ה-16 בתחרות באד אוינהאוזן בשנת 1940 (אליפות גרמניה השביעית, ניצח גאורג קינינגר), הגיע למקום השלישי בתחרות המבורג 1941 (ניצחו: קלאוס יונגה והרברט הייניקה, הגיע למקום השביעי בתחרות ורשה/לובלין/קרקוב בשנת 1942 (ניצח: אלכסנדר אלכין), והגיע שלישי בתחרות מדריד 1943 (ניצח: פאול קרס).
פקודת שובך יונים
ההתייחסות המצרית לשובך יונים
לאחר סקירת התוכנית הישראלית, מתאר שאזלי את התוכנית המצרית להתמודדות עמה:
גנאדי סטרקאלוב
ביוגרפיה
בשנת 1980 הוא ביצע טיסה בחללית סויוז T-3 לצד לאוניד קיזים ואולג מקארוב. במהלך טיסה נבדקו פתרונות תכנוניות חדשות.
תאודור רוזוולט
ראשית חייו ומשפחתו
אביו של רוזוולט היה מנהיג תרבותי בניו יורק וסייע בהקמת מוזיאון המטרופוליטן לאמנות. אביו גם גייס תומכים של צבא האיחוד במהלך מלחמת האזרחים, אף על פי שהיה קרוב משפחה למנהיגי קונפדרציה. המשפחה טיילה באירופה ב-1869 וב-1870, ולמצרים ב-1872, מה שסייע לעצב את תפיסתו של רוזוולט בנושאי חוץ. לאחר נסיעה עם משפחתו להרי האלפים ב-1869, גילה רוזוולט שפעילות גופנית צמצמה את השפעות האסתמה שלו. הוא החל במשטר אימונים, והחל ללמוד איגרוף.
נציב המשטרה של ניו יורק
ויליאם לה פאייט סטרונג, רפובליקני תומך רפורמה, נבחר להיות ראש העיר ב-1894 והציע לרוזוולט תפקיד כנציב משטרת ניו יורק סיטי ב-1895. רוזוולט שינה את המשטרה מן היסוד. משטרת העיר ניו יורק נחשבה לאחת מהמושחתות באמריקה. רוזוולט דרש כנות מוחלטת מהשוטרים. הוא הנהיג מבדקים פיזיים קבועים ובדיקות נשק. הוא מינה 1,600 שוטרים לפי יכולותיהם ולא לפי קרבתם הפוליטית, הנהיג חלוקת מדליות למצטיינים וסגר אגפים מושחתים. במהלך תקופתו, דרש רוזוולט מהשוטרים ללון בבית ההארחה העירוני והתקין טלפונים בתחנות המשטרה.
נשיאותו
רוזוולט היה אהוד על ההמונים והשיג תמיכה רחבה. יחד עם ג'ורג' וושינגטון, תומאס ג'פרסון ואברהם לינקולן, פרצופו חקוק על הר ראשמור. הוא ספג ביקורת על מדיניותו האימפריאליסטית, אולם נחשב לאחד מהנשיאים הטובים ביותר בתולדות ארצות הברית.
תעריפי הרכבת
רוזוולט האמין שעל הממשלה לטפל בנושא הרכבת, בגלל הסכנה שבשעות עבודה רבות לפועלים. החוק הראשון שהעביר לא הצליח, ורוזוולט חיפש דרכים להורדת מחירי ההובלה. רוזוולט דרש פתיחת הדרכים לסחר במחיר הוגן ושווה לכל נפש.
השבעה שנייה
רוזוולט הושבע לכהונתו השנייה (והמלאה) ב-4 במרץ 1905, בטקס באגף המזרחי של גבעת הקפיטול. השבעתו נחשבה לאחת מהגדולות ביותר עד אז, עם ייצוג מגוון של קבוצות שונות באוכלוסייה.
בחירות 1908
רוזוולט התלבט האם לרוץ לכהונה שלישית. הוא נהנה מתקופת הנשיאות שלו והיה מאוד צעיר, אולם ידע שהגבלת מספר הכהונות מונע ריכוז עוצמה. רוזוולט החליט לדבוק בהבטחתו מ-1904 לא לרוץ לכהונה שלישית ולתמוך ביורש. הוא רצה את אליהוא רוט, מזכיר המדינה, אולם רוט היה חולה. מושל ניו יורק צ'ארלס אוונס יוז נחשב למועמד חזק ופרוגרסיבי, אולם רוזוולט לא חיבב אותו. במקום, החליט לתמוך במזכיר המלחמה, ויליאם הווארד טאפט לנשיאות ב-1908. במהלך מערכת הבחירות הכריז רוזוולט על טאפט כעל "פרוגרסיבי אמיתי". הם היו חברים מאז 1890. בוועידה הרפובליקנית של 1908, צעק הקהל לעבר רוזוולט להמשיך לכהונה נוספת, אולם טאפט נבחר להיות המועמד.
פילוג במפלגה הרפובליקנית
הסנאטור רוברט לה פולט מוויסקונסין החליט ליצור חיבור פרוגרסיבי בתוך המפלגה, שנועד להקטין את כוחם של מנהיגי המפלגה במדינות ולהחליף את טאפט. רוזוולט סירב לעזוב את המפלגה ולהצטרף ללה פולט. כשחזר מאירופה, הוא תקף את בית המשפט. הוא נאם נאום רדיקלי באוגוסט 1910, בו התנגד לממשל טאפט ולרפובליקנים השמרנים. רוזוולט טען שהפועלים חשובים יותר מההון, ושיש צורך לשלוט בתפוקה התאגידית, ולמנוע תרומות פוליטיות מתאגידים.
תוצאות הבחירות
בתקופה של נאמנות מפלגתית, רוזוולט לא הצליח למשוך את רוב הרפובליקנים. הוא השיג 4.1 מיליון קולות (27%) בהשוואה ל-3.5 מיליון לטאפט (23%). המועמד הדמוקרטי, מושל ניו ג'רזי וודרו וילסון, השיג 6.3 מיליון קולות (42% מהקולות), והצליח לנצח ניצחון סוחף בחבר האלקטורים, כשהוא זוכה ל-435 אלקטורים. רוזוולט השיג 88 אלקטורים, וטאפט 8 בלבד. רוזוולט ניצח רק בפנסילבניה במזרח. במערב התיכון, זכה במישיגן, מינסוטה, ודרום דקוטה. במערב, בקליפורניה ובוושינגטון. כרגיל, הדרום היה המעוז הדמוקרטי. ניצחונו של וילסון היה הניצחון הדמוקרטי הראשון מאז גרובר קליבלנד ב-1892, וההצלחה הגדולה ביותר של המפלגה בחבר האלקטורים מאז 1852. רוזוולט השיג יותר קולות מכל מועמד שלישי אחר בתולדות המדינה.
מותו
בליל 5 בינואר 1919, סבל רוזוולט מבעיות נשימה. לאחר טיפול מהרופא שלו, השתפר מצבו והלך לישון. בין 4 ל-4:15 לפנות בוקר, מת בשנתו לאחר שקריש דם פגע בריאותיו. הוא היה בן שישים. לאחר ששמע על מותו, טען בנו ארצ'יבלד בפני אחיו "האריה הזקן מת". סגנו של וילסון, תומאס מרשל, טען שהמוות היה חייב לקחת את רוזוולט בשנתו כדי שלא ילחם. לאחר טקס פרטי בבית הקברות, נערכה קבורה בכנסייה המקומית. סגן הנשיא מרשל, צ'ארלס אוונס יוז, וורן הרדינג, הנרי קבוט לודג' וגם ויליאם הווארד טאפט היו שם. תושבי ניו יורק סיטי נסעו כדי לחלוק כבוד למושל לשעבר. רוזוולט נקבר על גבעה סמוכה.
ארפאשו דה ז'וס
ימי הביניים
בימי הביניים נקרא חבל פגראש בשם הלטיני Terra או Silva Blachorum et Bissenorum - "ארץ או יער הולאכים והפצ'נגים". במהלך השנים התקרב לאזור שלטון מלכי הונגריה, אולם חבלי אלמאש ופגראש המשיכו להיות למשך כמה מאות שנים בשליטת נסיכות ולאכיה. לפי האגדה מייסד נסיכות ולאכיה, "נגרו וודה" "ירד" לשארץ ולאכיה מעבר להרים מחבל פגראש. בסוף המאה ה-14הנסיך מירצ'ה הזקן העניק לכמה מנתיניו, כתגמול לגבורתם, אדמות במקום. אחד מהם נקרא קוסטיה מווישטיה. באותה תקופה הוציא המלך ההונגרי אנדראש השני צו שנישל את הוולאכים בארפאש מחלק מאדומותיהם והקצה אותן למנזר הציסטרציאנים ביישוב קרצה. דובר באדמות שבין נחל ארפאש (בלטינית- Rivulum qui dicitur Arpas), נהר האולט, ההרים הגבוהים, נחל אונגיולוי (הזווית) ונחל קרצה. בצו זה מוזכר לראשונה השם "ארפאש".
במאה -20
אחרי 1945 המשיכה התפתחות הכפר. תוך 15 שנה נבנו 100 משקי בית נוספים. בתים רבים נבנו גם בבקעת הנהר אולט בצפון (מרסה Mârsa) וכן דרומה אל הרי הפגראש. מרסה והיישוב ויקטוריה בסביבה הפכו ליישובי פועלים. חלק מהתושבים עסקו בבניין. קמו שלוש טחנות מים. הוקמה אגודה לתרבות בשם "ארפשאנה". בעת השלטון הקומוניסטי נכלל הכפר עם המחוז לאזור סטלין שבירתו הייתה ה"עיר סטלין" (שמה של בראשוב בשנות ה-1950), ובשנת 1960 באזור בראשוב. אחרי הרפורמה בחלוקה המנהלית של רומניה בשנת 1968 בימי שלטונו של ניקולאיה צ'אושסקו שויך הכפר ארפאשו דה ז'וס למחוז סיביו בשנות ה-1970 התחילה תקופת שפל. בשלהי המשטר הקומוניסטי והתחלת המשטר הפוסט-קומוניסטי החדש בשנים 1986–1990 קמו רק חמישה משקי בית חדשים. בדצמבר 1989 הונהגה האספקה עם גז מתאן. אחרי מהפכת 1989 נסעו תושבים רבים לעבוד במערב אירופה ובנו אחר כך בתים חדשים בכפרם.
דמוגרפיה
לפי נתוני מפקד האוכלוסין של רומניה משנת 2002 בכפר גרו 1127 תושבים.
משפחת מודיאנו
היסטוריה
בתחילת המאה ה-20 השתלבו בני המשפחה בסחר ימי בעיקר לאיטליה וצרפת אך גם לליברפול שבאנגליה. לאחת מהספינות בבעלות המשפחה קראו 'יהודית מודיאנו' על שם אשת הגביר אליאטו מודיאנו.
ימים נשברים
הצלחה
בשנת 2007 השיר "הכאב הזה" חזר למצעדים ברדיו לאחר שנעשה גרסת כיסוי לשיר על ידי נינט טייב ועברי לידר לרגל 7 שנים למותה של חזה, שמאוחר יותר הפך לשיר הנושא של הסדרה "מרחק נגיעה". בשנת 2010 ביצע אחיינה של חזה, אלון אור, גרסת כיסוי לשיר "להמשיך לצעוד" לרגל 10 שנים למותה של חזה.
BJD
בובות BJD בהתאמה אישית
ישנן חברות המייצרות בובות BJD ומאפשרות התאמה אישית לבובה: לצבוע אותה, להלביש אותה ולהוסיף לה אביזרים כמו פאה ואיפור.
יוחנן אהרוני
קורות חייו
בבאר שבע נקרא רחוב על שמו. נכדו, אורן אהרוני, הוא כתב כאן 11 וחדשות 2 בעברו.
יוזף סוק (כנר)
יוזף סוק (בצ'כית: Josef Suk; נולד ב-8 באוגוסט 1929 – 7 ביולי 2011) היה כנר צ'כי, נכדו של המלחין והכנר יוזף סוק ונינו של אנטונין דבוז'אק.
יום חבר העמים הבריטי
טקסים ואירועים
בבליז ובגיברלטר יום חבר העמים הוא חג לאומי רשמי ויום חופש במקומות העבודה.
סיר בישול
מקור חום
מקור חום תחתון - מתאים לבישול בסירים עם תחתית דקה או עבה, אך סיר עם תחתית דקה מכתיב מאכלים מאוד נוזליים, כיוון שהשילוב של מקור חום תחתון ותחתית דקה מוביל לפיזור חום גרוע. במקרה כזה, מזון נוזלי מאוד ינוע בתוך הסיר (כתוצאה מערבוב או בעבוע) ויפזר את החום לכל תכולתו, אך אם המזון לא יכול לנוע, כבמקרה של מזון מוצק, המזון שנמצא בתחתית הסיר ייחרך - התחילה בשטח הקרוב ביותר למקור החום, ולאחר מכן בשטח ההולך וגדל. על מנת למנוע תופעה זו נעשה שימוש בסירים בעלי תחתית עבה ומוליכת חום, המפזרת את החום בצורה טובה על פני כל שטח תחתית הסיר, לעיתים גם תוך ערבוב של המזון בזמן הבישול.
ניקוי
סירים מצופים נגד הידבקות (כגון סירי טפלון) וסוגים מסוימים של סירי מתכת לא מומלצים לניקוי על ידי אמצעים מצופי מתכת, ואף לא בעזרת דטרגנטים חזקים כיוון שאלה פוגעים כימית או שורטים את ציפוי המגן. גם סירי ברזל יצוק מומלץ לנקות באמצעות מים וסבון בלבד, על מנת שלא לפגוע בשכבת ההגנה הנוצרת עליהם באופן טבעי.
ולדימיר אשכנזי
תחילת הקריירה הבינלאומית
כבוגר הקונסרבטוריון של מוסקבה, זכה בפרס שני בתחרות הפסנתר הבינלאומית היוקרתית על שם פרדריק שופן בשנת 1955 בוורשה והיה שותף לפרס הראשון בתחרות צ'ייקובסקי הבינלאומית בשנת 1962.
פעילותו המוזיקלית
ולדימיר אשכנזי נודע בפרשנויותיו הנבונות והשקולות. אשכנזי הרבה להקליט עם התזמורת הפילהרמונית של לונדון; שתיים מהקלטות אלה היו קונצ'רטו הקיסר של בטהובן וכמה יצירות של רחמנינוב (ביניהן הקונצ'רטו השני שלו). הוא הקליט את מכלול 24 הפרלודים והפוגות של שוסטקוביץ', סונאטות של סקריאבין, יצירות לפסנתר של שופן ושל שומאן, סונאטות לפסנתר של בטהובן ושל מוצרט וקונצ'רטי לפסנתר של בטהובן, בארטוק ורחמנינוב, בין השאר.
אווירובטיקה
מטוסים אווירובטיים נדרשים להיות בעלי מבנה המאפשר עמידה בתאוצת כובד גבוהה (G-Force), עקב הלחץ הגבוה שפועל על גוף המטוס, כנפיו ורכיביו בהטיות ובתמרונים. קיימים מטוסים שנבנו במיוחד למטרה זו, ואחרים הם מטוסי קרב שעברו הסבה לאווירובטיקה.
דוג דה בורדו
אופי
הכלב רגוע ועדין, בעל אופי יציב ונוח וביטחון עצמי רב. הוא אינו תוקפן, אך מצטיין ככלב שמירה בזכות הטריטוריאליות והערניות שלו. מסתדר מצוין עם ילדים, ואין לו בעיה לקבל מהם מרות. כלבים אלו אינם קלים לאילוף: הם דומיננטיים ועקשנים מאוד, בגלל כוחם הרב המקנה להם ביטחון ורוגע במגע עם אנשים וכלבים זרים.
קבוע קפרקר
דוגמה נוספת, עבור המספר 2111:
המספרים היחידים בעלי 4 ספרות שעבורם תהליך זה אינו מסתיים במספר 6174 הם רצפים של 4 ספרות זהות. רצף כזה, כגון 3333, יגיע למספר 0 לאחר ביצוע צעד אחד.
אביב אור
ביוגרפיה
פרט לפרויקטים של קומיקום ואיורים מזדמנים לספרים ציירה גם את הוובקומיקס "וי בריבוע".
ברקליס
היסטוריה
בשנת 1968 היה הבנק הרביעי בגודלו בעולם, והגדול ביותר מחוץ לארצות הברית. בשנת 1970 היו לקבוצה כ-5000 סניפים ב-50 ארצות. בשנת 1974 ירד הבנק למקום השישי בעולם.
בשנת 2012 הבנק רכש פעילות של קבוצת ING בבריטניה ושילב אותה בעסקיו.
מיכה
מיכה וישעיהו
הנבואה "וְכִתְּתוּ חַרְבֹתֵיהֶם לְאִתִּים, וַחֲנִיתֹתֵיהֶם לְמַזְמֵרוֹת--לֹא-יִשְׂאוּ גּוֹי אֶל-גּוֹי חֶרֶב, וְלֹא-יִלְמְדוּן עוֹד מִלְחָמָה" חוזרת בשינויים קלים בשני הספרים (ישעיהו ב', א-ד|מיכה ד', א-ה). להלן דוגמאות נוספות להקבלות, לשוניות ותוכניות, בין נבואות ישעיהו לנבואות מיכה:
על אף כל ההקבלות שהובאו לעיל, ישנם הבדלים משמעותיים בין ישעיהו למיכה. השוני נובע בעיקר מכך שישעיהו היה בן עיר מרכזית - ירושלים - ובן המעמד הגבוה, ומיכה - בן כפר מן המעמד הנמוך.
בעוד שישעיהו הוא נביא כלל עולמי, אשר בין מושאי נבואותיו ישנן מקומות רחוקים כ"אֶרֶץ צִלְצַל כְּנָפָיִם אֲשֶׁר מֵעֵבֶר לְנַהֲרֵי-כוּשׁ" (ישעיה י"ח א), מיכה הוא נביא מקומי בלבד. אין לו נבואות על מקומות ואנשים זרים (פרט לנבואות חורבן על אשור, אשר צבאה החריב את שומרון ויהודה באותה עת, ויושבי ארץ ישראל ראו את חייליה בעיניהם).
הארי שירר
קריירה
בשנת 1993 שיחק בתפקיד אורח בסרט "עולמו של וויין 2" ובשנת 1998 שיחק בתפקיד אורח בסרט "גודזילה". בשנת 2017 שיחק בסרט "ממזרים" לצד אוון וילסון.
שיפיונה דל פרו
פתרון המשוואה ממעלה שלישית
בשנים 1501-1502 כיהן לוקה פאצ'ולי באוניברסיטת בולוניה. הוא כתב בספרו Summa de arithmetica, כי לא ניתן למצוא פתרון למשוואה ממעלה שלישית. לא ידוע אם דברי פאצ׳ולי הם שדרבנו את דל פרו לנסות ולפתור את המשוואה בעצמו.
תרומות נוספות
דל פרו תרם להבאה לצורה רציונלית של שברים שבמכנהם סכומים של שורשים מעוקבים. כמו כן, חקר בעיות בנייה בסרגל ובמחוגה עבור זווית מחוגה קבועה, אך מעט ידוע על עבודתו בתחום זה.
מגדל מנרה קואלה לומפור
בניית המגדל
בניין התיירות עוצב בסגנון המשקף את התרבות האיסלאמית במלזיה. הלובי הראשי של הקומה השנייה עוטר בכיפות זכוכית הנוצצות כמו יהלומים. מגדל קואלה לומפור נפתח רשמית ב-1 באוקטובר 1996.
רצח מאדום לשחור
רקע ומידע כללי
חלק מהמאפיינים הייחודיים של הסדרה נבעו מהבימוי והעריכה: הסדרה צולמה בבולטימור, וכך חלק מאווירת העיר הפכה לחוויה שמועברת לצופה. במרבית הפרקים שולבה מוזיקת רקע המתאימה למצב העלילה, ולעיתים חיתוכי-תמונה תזזיתיים עזרו להבהיר את הלחץ בו נתונים הבלשים בעת החקירה. חלקים גדולים מהסדרה צולמו במצלמה נישאת תוך כדי תנועה, דבר שהפך את הצילום לריאליסטי יותר, ועזר להעביר את התחושות של הדמויות בעת היציאה מהמשרד לחקירה בשטח. עוד אלמנט ייחודי לסדרה הוא חזרה מהירה על סצנה קצרה 3 פעמים ברציפות, לצורך הדגשה של משפטי המפתח בעלילה. להבדיל מסדרות משטרה אחרות, ברצח מאדום לשחור, תיק הרצח הנחקר בפרק לא תמיד מהווה את מרכז העלילה. כך לדוגמה אחד הפרקים הבלתי נשכחים בסדרה מתאר משמרת לילה שבה לא קורה אף אירוע רצח.
מכבי פתח תקווה (כדורסל)
ליגת העל
בעונת 2004/2005 שיחקה הקבוצה בליגת העל, בהדרכת המאמן צבי ירדן, (צוקה), שהעלה את הקבוצה לליגת העל בשתי הפעמים בהן עלתה הקבוצה, ובסה"כ אימן בפ"ת במשך 6 עונות רצופות. בסיום העונה ולאחר מאבקים ירדה הקבוצה לליגה הלאומית. ההרכב של הקבוצה בליגת העל השתנה לעיתים תכופות, ובסוף העונה כלל בין היתר את ליאור לוי, ראיין לקסר (שחקני אלופת ליגת העל בכדורסל לעונת 2007/2008 הפועל חולון), עדי פרג, אלעד סביון, בריאן טולברט,(שנפצע והושבת לחצי עונה), מארק בריסקר, קוואן ג'ונסון, אלכס קרקאמו, יריב יצקן, אמיר מוכתרי ועוד.
שקל חדש
סדרה ב'
את הסדרה עיצבו נעמי ומאיר אשל.
עם הנפקתה של סדרת השטרות הנוכחית, עוצב גם שטר בערך 500 שקלים חדשים עם דיוקנו של ראש הממשלה המנוח יצחק רבין. בהודעה שהוציא בנק ישראל בשנת 2001, בה גם נחשפה תמונתו הקדמית של השטר, נמסר שהשטר מיועד להיכנס למחזור בשנת 2002. הכנסתו למחזור נדחתה לזמן בלתי-ידוע עקב שיעורי אינפלציה נמוכים שנמשכו זמן רב. על-אף שבכספת הבנק מונחת גלופה של שטר זה, עקב חוסר כדאיות כלכלית שנמשך זמן רב להוצאת שטר בערך זה, ובשל סדרה ג' אשר החליפה את סדרה ב', שטר זה לא ראה אור בסדרה זו.
Pentagramma mirificum
נוסחאות גאוס
כאשר.
שקל חדש
סימני עזר לעיוורים
בוצעו מספר פעולות למען ציבור העיוורים ולקויי הראייה:
יהודה הראל (סופר)
ביוגרפיה
במותו הותיר בכתובים ספר נוסף בנושא ביטחוני: "הקרב על הים", שבו סיפורם של אנשי חיל הים הישראלי והקומנדו הימי בשנים 1947–1970. הספר ראה אור בשנה שלאחר מכן (1970) בהוצאת ספריית מדים.
גלוטמין
השפעות בריאותיות
קיימות השערות כי אצל חולים במחלות של מערכת החיסון, כגון איידס, קיים ניצול גבוה מהממוצע של גלוטמין. גלוטמין משמש בתהליך העיכול ומחסור בו עלול להוביל לפגיעה במערכת זו.
איוו פוגורליץ'
חייו
פוגורליץ' נולד בבלגרד, יוגוסלביה, לאב נגן קונטרבס שעסק בהלחנה וניצוח, ובגיל 7 החל ללמוד פסנתר. כעבור חמש שנים, בהיותו בן 12, נשלח ללמוד בקונסרבטוריון היוקרתי על שם צ'ייקובסקי במוסקבה, רוסיה. שם למד עוד חמש שנים. ב-1976 החל ללמוד אצל הפסנתרנית אליזה קדרדזה, ילידת גאורגיה, שהעבירה לו את המסורת של אסכולת ליסט - זילוטי. ב-1980 המורה, המבוגרת ממנו ב-17 שנים, נפרדה מבעלה המדען והייתה לאשתו של הפסנתרן והמפיקה המוזיקלית שלו, עד מותה ב-1996. לאחר מותה הפסיק פוגורליץ' להופיע למשך מספר שנים, והקדיש את זמנו לעיצוב תכשיטים. בתחילת שנות ה-2000 חזר לבמת הקונצרטים.
נבטים
היסטוריה
מרכזי מושבם היו הערים פטרה ואל חג'ר (בסעודיה של היום, משמעות השם הוא סלע), פטרה הוא שם העיר ביוונית ואילו רקם היה שמה הנבטי (זהו שם אחד ממלכי מדין במקרא, השם נמצא חקוק בסלע לצד שער הכניסה לסיק). הנבטים מוכרים להיסטוריונים החל מסוף המאה ה-4 לפנה"ס, כאשר הותקפו על ידי היוונים הסורים כחלק ממלחמות הדיאדוכים שהחלו אחרי מותו של אלכסנדר הגדול. הירונימוס מקארדיה, שעליו הטיל (סביב 312 לפנה"ס) דמטריוס בן אנטיגונוס מונופתלמוס את המשימה לפקח על ים המלח ולאסוף את האספלט, תיאר את הים שנמצא ב"ארץ הנבטים" והוא הסופר היווני הראשון הידוע לנו שהזכיר אותם. היוונים לא הצליחו לשעבד את הנבטים. התרבות הנבטית הושפעה מהתרבויות היוונית, המצרית והסורית (אשורית) שסבבו אותה. הנבטים שלטו על חבל ארץ גדול יחסית בין סוריה למצרים.
האלים הנבטים
התייחסות לשלוש האלות - עוזה, אלת, ומנוות - נמצאת בסורת א-נג'ם בקוראן. בפסוקים 19–23 הקוראן לועג לאמונה בשלוש אלות אלו ובהיותן בנות אללה.
אדוארד טלר
פרויקט מנהטן
בשנת 1939 היה אחד משלושת המדענים שכתבו את מכתב איינשטיין-סילארד, שנשלח לנשיא ארצות הברית פרנקלין דלאנו רוזוולט, כדי ליידע אותו שביקוע גרעיני ניתן לניצול ליצירת נשק חדש ורב עצמה, ולעודד אותו לפתוח במחקר לפיתוח נשק כזה, מכתב שתרם לפתיחת פרויקט מנהטן. לאחר עבודה מקדימה בשיקגו עם אנריקו פרמי, ובברקלי עם רוברט אופנהיימר, ב-1942 הצטרף טלר לפרויקט, ועבד כפיזיקאי תאורטי במעבדות לוס אלמוס בצוות שפיתח את פצצת הביקוע.
ניו יורק
טופוגרפיה
נהר ההדסון העובר ממערב לעיר הוא למעשה נהר גאות המפריד בין מדינת ניו יורק לניו ג'רזי.
אדוארד טלר
פצצת המימן
בשנת 1946 עזב טלר את מעבדות לוס אלמוס, ועבר ללמד באוניברסיטת שיקגו. בעקבות הניסוי הגרעיני הסובייטי ב־1949 חזר טלר ללוס אלמוס, כדי להשתתף בפיתוח פצצת המימן, פרויקט שעליו הכריז הנשיא הארי טרומן על-פי יוזמתו של טלר, שבאה בעקבות רעיון של עמיתו של טלר, אנריקו פרמי. במהלך פיתוח פצצת המימן, כמו גם במהלך פיתוח פצצת האטום, הסתכסך טלר עם עמיתיו, משום שלא היה מרוצה מקצב ההתקדמות של הפרויקט. בין היתר, נוצרה יריבות בינו לבין אופנהיימר, שהתנגד לפיתוחו של נשק הרסני עוד יותר מפצצת האטום.
כתב עת ספרותי
בישראל
לצד כתבי העת המודפסים רואים אור בישראל מספר כתבי עת ספרותיים באינטרנט, מהם המתפקדים בדומה לכתב עת מודפס (כולל מערכת מסודרת ופרסום גיליונות מעת לעת), ומהם הפתוחים עקרונית לפרסום כל יצירה ספרותית (המקיימת דרישות יסוד מינימליות), ללא עריכה. כתב העת הראשון מהסוג הראשון היה "דג אנונימי?"; האתר הגדול והוותיק ביותר מהסוג השני הוא "במה חדשה".
ניו יורק
בידור ואמנויות הבמה
בעיר ניו יורק פועלים למעלה מ-2,000 מוסדות תרבות ואמנות ולמעלה מ-500 גלריות לאמנות. ראשיתם של מוסדות התרבות בעיר, בתרומות של תעשיינים עשירים אשר תרמו במהלך המאה ה-19 כספים להקמת מוסדות, כגון קרנגי הול ומוזיאון המטרופוליטן לאמנות שהפכו למוסדות תרבות בינלאומיים. המצאת החשמל הביאה להקמת תיאטראות רבים במפגש הרחובות ברודוויי ו-42, ואלה פיתחו את סגנון מחזות הזמר.
ספורט
קבוצת ההוקי קרח הפועלת בניו יורק וחברה בליגת ה-NHL היא ניו יורק ריינג'רס. קבוצת NHL נוספת, ניו יורק איילנדרס הפועלת היום בחלק של לונג איילנד שלא שייך לעיר, תעבור גם היא לפעול בשטח המוניציפלי של העיר עם מעברה לברוקלין ב-2015.
תחבורה
מערכת נרחבת של כבישים ומנהרות מקשרת את העיר לסביבתה, אולם עומסי התנועה רבים, ופקקי התנועה יכולים להימשך מספר שעות. גשר ג'ורג' וושינגטון נחשב לגשר העמוס בעולם במספר כלי הרכב העוברים בו.
לקולית
תפוצה
מגדל השטן בויומינג – אתר התרחשות הסצנה האחרונה בסרט מפגשים מהסוג השלישי – נחשב בעבר לפקק געשי, אולם יש הסבורים כי הוא שריד ללקולית קדום אף שהסלע הבונה אותו הוא פונוליט געשי.
במכתש רמון נחשף לקולית גדול בין שכבות הגבס מתור הטריאס. במרכזו של הלקולית התגבשה המאגמה לגברו אלקלי בעל גבישים גסים. קיימת סברה כי חדירת המאגמה אל בין השכבות בלקולית זה נעשתה לא דרך צינור הזנה אנכי אלא מן השוליים.
אריה לייב גינצבורג
קורות חייו
רבי אריה לייב נפטר בט"ו בתמוז ה'תקמ"ה בעיר מץ שבצרפת, ונקבר בבית הקברות היהודי בעיר.
פצצת מימן
מתנגדים
אחד מראשי המתנגדים לפיתוח פצצת המימן היה רוברט אופנהיימר – אבי פצצת האטום וחבר בוועדה לאנרגיה אטומית של ארצות הברית, שהתנגד לפיתוח של פצצת מימן, הן משיקולים פרקטיים – הוא פקפק באפשרות לבנות מתקן כזה – והן משיקולים עקרוניים-הומניטריים, בהיותו מזועזע מהתוצאות ההרסניות של הפיצוצים הגרעיניים בהירושימה ובנגסאקי. טלר ותומכיו לעומת זאת חשדו במניעיו, אם בשל היותו בעל רקע קומוניסטי, שפועל להשהיה של יצירת נשק הרתעתי למול ברית המועצות, ואם בשל רצונו האישי שמדען אחר לא יאפיל על ההישג האישי שלו.
פיתוח הפצצה
טלר התנגד בתחילה להצעתו של אוּלַם, אך אחר כך הבין את יתרונותיה והציע להשתמש ב"מצת" פלוטוניום, שימוקם במרכז דלק ההיתוך, כדי להתחיל את התגובה הגרעינית ולהגביר אותה. טלר גם שינה את הרעיון של אוּלַם לדחוס את דלק ההיתוך, בכך שהבין שהקרינה מפצצת הביקוע תדחס את הדלק בצורה יעילה בהרבה מן הכוח המכני של הפיצוץ. מבנה הפצצה הזה, של קריסה (פיצוץ כלפי פנים) מבוססת קרינה ומדורגת, הפך מאז למבנה הסטנדרטי של פצצות מימן. אף שסבורים שגם הפיזיקאי הסובייטי אנדריי סחרוב הגה את המבנה הזה באופן עצמאי, הוא זכה לשם "פצצה מסוג טלר-אולם". אוּלַם וטלר הגישו ביחד בקשה לרישום פטנט על סוג זה של פצצה.
פצצות מימן בפיתוח סובייטי
ב-12 באוגוסט 1953 פוצצה ברית המועצות פצצת מימן משלה, בעוצמה של 400 קילוטון.
מדינות נוספות
גם לממלכה המאוחדת ולרפובליקה העממית של סין יש פצצות מימן.
יחסי ארצות הברית–גינאה
יחסי ארצות הברית–גינאה הם היחסים הדו-צדדיים הרשמיים, הפוליטיים, המדיניים והשיתופיים שבין ארצות הברית של אמריקה לבין רפובליקת גינאה.
רקסי המלך
רקסי המלך (באנגלית: The Queen's Corgi, בתרגום חופשי: הקורגי של המלכה) הוא סרט אנימציה בלגי הרפתקאות-קומי בתלת-ממד שיצא לאקרנים באפריל 2019. את הסרט ביים והפיק בן סטאסן.
המכון הפולני בישראל
עם המיזמים הבולטים שארגן המכון נמנים "שנת פולין בישראל" בשנים 2008–2009 ושבוע האוכל הפולני שהתקיים בחודש נובמבר 2013 ואשר במסגרתו התקיימו מעל 40 אירועים בתל אביב, ירושלים וחיפה.
שינוע וניהול אשפה
שינוע אשפה הוא תהליך העברת האשפה ממקום אחד לאחר, בדרך כלל מנקודות איסוף אשפה (פחים ציבוריים, מכולות אשפה) לנקודות איסוף אשפה מרכזיות יותר או לטיפול באשפה, כל זאת באמצעי תעבורה שונים.
הדרך המוכרת לשינוע אשפה היא על ידי משאית המובילה אשפה. שינוע אשפה יכול להתבצע גם באופן בינלאומי דרך ספינות ואפשרויות משא אחרות.
ג'ף גליקסמן
גליקסמן היה אחראי להפקת אלבומי מוזיקה רבים עבור להקות ואמנים נחשבים, ביניהם: קנזס, בלאק סבאת', גרי מור, אינגווי מלמסטין, ועוד. גליקסמן אף היה שותף למיקסינג, מאסטרינג והעריכה באלבומים של אמנים נחשבים, ביניהם: אנתרקס, "קנזס", מרווין גיי, ועוד.